বদরুদ্দোজা চৌধুরী বলেন, তরুণদের নিয়ে তিনি অত্যন্ত আশাবাদী। বিশ্বে বড় বড় যত কল্যাণকর কাজ হয়েছে, সব তরুণদের হাত ধরে হয়েছে। এ দেশে ভাষা আন্দোলন, স্বাধীনতা আন্দোলন- সব তরুণদের হাত ধরে হয়েছে। কোটাবিরোধী আন্দোলন করেছে তরুণরা, নিরাপদ সড়ক চাই আন্দোলন করেছে কিশোররা। স্কুলের ছোট ছোট ছেলেমেয়ে রাজপথে দাঁড়িয়ে যখন বলেছে- 'উই ওয়ান্ট জাস্টিস', তখন সারা বাংলাদেশ তাদের পাশে দাঁড়িয়েছিল। সারাবিশ্ব অবাক বিস্ময়ে তা দেখেছে। তাদের এ আন্দোলন ছিল সম্পূর্ণ অহিংস ও শান্তিপূর্ণ। এর পরও সরকার তাদের পুলিশ দিয়ে লাঠিপেটা করেছে। তাদের গ্রেফতার করা হয়েছে। এই চরম স্বেচ্ছাচার আর সহ্য করা যায় না। তরুণরা এগিয়ে এলে এ সরকারের বিদায় কেউ ঠেকাতে পারবে না। ভবিষ্যতে দেশে রক্তপাত, জ্বালাও-পোড়াও, হত্যা, গুম, গ্রেফতার, বুলেট, টিয়ারগ্যাসের সহিংস রাজনীতির স্থান দখল করে নিতে পারে অহিংস গণঅভ্যুত্থান।